“The Golden Spoon” Catat Peningkatan Ketara Pada Episod Terbaru
Drama MBC The Golden Spoon mencipta rekod peribadi malam semalam. Pada 21 Okobter, episod terbaru drama fantasi lakonan Yook Sungjae dan Jung Chaeyeon telah mencapai penilaian penonton tertinggi setakat ini. Menurut Nielsen Korea (via Soompi), The Golden Spoon telah mencatatkan rating 7.8 peratus, menyaksikan peningkatan ketara sebanyak 3.2 peratus berbanding rating tertinggi sebelum ini, iaitu 4.6 peratus, yang direkodkan pada Ahad malam minggu lalu.  Peningkatan mendadak jumlah penonton yang dicatatkan The Golden Spoon adalah disebabkan drama SBS One Dollar Lawyer yang tidak keudara pada malam semalam. Kedua-dua drama itu berkongsi slot masa tayangan yang sama.  Sementara itu, drama tvN Blind mencatatkan rating 2.5 peratus untuk episod terbaru.